OpenLLM-France/wikimedia huggingface dataset:
# Videcosville

Videcosville és un municipi francès situat al departament de la Manche i a la regió de Normandia. L'any 2007 tenia 86 habitants.

## Demografia
### Població

El 2007 la població de fet de Videcosville era de 86 persones. Hi havia 33 famílies de les quals 4 eren unipersonals (4 homes vivint sols), 8 parelles sense fills, 17 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 31 eren l'habitatge principal de la família, 2 eren segones residències i 6 estaven desocupats. Tots els 39 habitatges eren cases. Dels 31 habitatges principals, 27 estaven ocupats pels seus propietaris i 4 estaven llogats i ocupats pels llogaters; 4 tenien tres cambres, 6 en tenien quatre i 21 en tenien cinc o més. 27 habitatges disposaven pel capbaix d'una plaça de pàrquing. A 15 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Videcosville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 0 | 65 a 69 | 4 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 16 | 35 a 39 | 0 |
| 0 | 30 a 34 | 12 |
| 8 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 8 | 5 a 9 | 4 |
| 12 | 0 a 4 | 4 |

## Economia

El 2007 la població en edat de treballar era de 46 persones, 38 eren actives i 8 eren inactives. De les 38 persones actives 36 estaven ocupades (19 homes i 17 dones) i 2 estaven aturades (1 home i 1 dona). De les 8 persones inactives 3 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Videcosville hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Videcosville a l'INSEE.
* Évolution et structure de la population Fitxa amb el detall de dades de Videcosville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Animals (pel·lícula de 2022)

Animals és una pel·lícula belga dirigida per Nabil Ben Yadir, estrenada el 2022. Relata l'assassinat homòfob d'Ihsane Jarfi que va tenir lloc a Lieja el 2012. S'ha subtitulat al català.

## Sinopsi

En Brahim puja al cotxe de quatre desconeguts que busquen una discoteca a Lieja. Entenent que és homosexual, l'arrosseguen a un lloc abandonat on el colpegen tota la nit.

## Repartiment

* Soufiane Chilah: Brahim
* Gianni Guettaf: Loic

## Referències

* ↑ Moury, Gaëlle «Animals ou la naissance des Monstres». Le Soir, 09-03-2022.
* ↑ Animals a la Base de dades de cinema en català
* ↑ Heyrendt, Hubert «Une nuit en Enfer». La Libre Belgique, 09-03-2022.
# Winnetka

«Winnetka» té aquests significats:
# Mojeek

Mojeek és un motor de cerca amb seu al Regne Unit basat en rastrejadors que proporciona resultats de cerca independents utilitzant el seu propi índex de pàgines web, creat mitjançant l'aranya web, en lloc d'utilitzar resultats d'altres motors de cerca.

## Història

L'any 2004, Mojeek va començar com un projecte personal de Marc Smith al Sussex Innovation Center. La tecnologia de cerca es va crear des de la base utilitzant principalment el llenguatge de programació C. El 2006, Mojeek es va convertir en el primer motor de cerca a tenir una política de privadesa sense seguiment.
El 2011, es va destacar com un motor de cerca alternatiu durant un debat parlamentari sobre els motors de cerca d'internet al Regne Unit en referència a les «al·legacions de manipulació dels resultats de la cerca de Google, en particular el tractament desfavorable dels seus resultats no pagats i patrocinats, i el posicionament preferencial dels seus propis serveis».
A partir de l'any 2013, els servidors de Mojeek s'executen des dels centres de dades de Custodian a Maidstone.

## Referències

* ↑ «Get to Know Mojeek». Facebook, 30-07-2018. [Consulta: 19 juliol 2022].
* ↑ Top 10 Search Engines in the UK 18-03-25
* ↑ «» Have it your way with the Mojeek search engine». Pandia, 26-05-2013. Arxivat de l'original el 2013-05-26. [Consulta: 2 abril 2019].
* ↑ More than £1.5 billion of revenue passes through servers held at Custodian Data Centre, the high-security site in Maidstone, Kent Online, 17-03-02
* ↑ Expert Internet Searching: Fifth edition ISBN 978-1-78330-249-9
* ↑ Simister, George. «Meet Mojeek, the UK search engine taking on Google's 'unhealthy monopoly'». UKTN, 08-11-2022. [Consulta: 15 novembre 2022].
* ↑ Techmash!, Team. «Mojeek! The British Alternative Search Engine!» (en anglès britànic). Techmash, 05-09-2018. Arxivat de l'original el 2019-01-21. [Consulta: 2 abril 2019].
* ↑ «Privacy Policy, Wayback Machine internet archive from Mojeek website, 06-03-18)» (en anglès). Arxivat de l'original el 2006-03-18. [Consulta: 2 abril 2019].
* ↑ «MOJEEK LIMITED - Overview (free company information from Companies House)» (en anglès). beta.companieshouse.gov.uk. [Consulta: 2 abril 2019].
* ↑ «House of Commons Hansard Debates for 26 Jan 2011 (pt 0002)». publications.parliament.uk. [Consulta: 2 abril 2019].
* ↑ «Mojeek interviewed on BBC». blog.mojeek.com. [Consulta: 2 abril 2019].
* ↑ «Mojeek Colocation Case Study, Custodian Data Centre, 18-06-30». Arxivat de l'original el 2019-01-21. [Consulta: 26 gener 2023].
* ↑ «Custodian Data Centres» (en anglès britànic). Custodian DC.
* ↑ Watts, Jack. «Artificial Emotional Intelligence for Web Browsing | NVIDIA Blog» (en anglès americà). The Official NVIDIA Blog, 14-07-2017. Arxivat de l'original el 2019-02-23. [Consulta: 2 abril 2019].
# Mojca Kleva

Mojca Kleva (Koper, Eslovènia, 30 de març de 1976) és una política i científica política eslovena.
El 9 de maig de 2011 esdevingué Membre del Parlament europeu, reemplaçant Zoran Thaler, que havia dimitit del càrrec en afrontar acusacions de corrupció. És membre dels Socialdemòcrates, un partit polític d'Eslovènia.

## Biografia

Mojca Kleva es va graduar a la Facultat de Ciències Socials de la Universitat de Ljubljana en Ciències polítiques l'any 2002 i posteriorment va obtenir el màster en Ciències polítiques l'any 2006.
Després dels seus estudis, Kleva va seguir el procés d'adhesió de la UE d'Estònia i Lituània al Parlament Europeu a Brussel·les. El 2004 va tornar a Eslovènia, on es va convertir en assessora de l'Assemblea Nacional d'Eslovènia, treballant en àrees d'assumptes europeus, drets humans i educació. El 2009 es va convertir en representant permanent de l'Assemblea Nacional d'Eslovènia al Parlament Europeu a Brussel·les. Al maig de 2011, Mojca Kleva va substituir Zoran Thaler com a membre del Parlament Europeu en S & D (Grup de l'Aliança Progressista de Socialistes i Demòcrates).
Entre 1999 i 2009, Mojca Kleva va ser membre del Consell Municipal de Koper. També va liderar la xarxa d'organitzacions no governamentals del camp dels drets de la dona, el Lobby de dones d'Eslovènia, entre 2007 i 2009, i hi va participar activament.

## Membre del Parlament europeu

* Grup de l'Aliança Progressiva de Socialistes & Demòcrates en el Parlament europeu (S&D), Membre
* Comitè en Desenvolupament Regional, Membre
* Comitè en Afers Econòmics i Monetaris, Substitut
* Comitè en els drets i Igualtat de Gènere de les dones, Substitut
* Delegació a la UE-Armènia, UE-Azerbaitjan i UE-Geòrgia Comitès de Cooperació Parlamentària, Vicepresident
* Delegació al Euronest Assemblea Parlamentària, Membre
* Delegació a UE-Antiga República Iugoslava de Macedonia (avui, Macedònia del Nord) Junta Comitè Parlamentari, Substitut

## Referències

* ↑ «Zoran Thaler je odstopil z mesta evropskega poslanca». Dnevnik.

## Enllaços externs

* Pàgina oficial del partit
* Pàgina oficial del MEP Arxivat 2012-06-14 a Wayback Machine.
# Molí De Adriaan

El molí De Adriaan és un molí situat al terme municipal de Haarlem, ciutat al nord-oest dels Països Baixos, capital de la província d'Holanda Septentrional.
El molí està situat a la part central de la ciutat, a la vora del riu Spaarne, i es tracta d'un molí tipus davantal. S'utilitzava per produir ciment, pintura i pells adobades i, més tard, els nous propietaris el van convertir en un molí de tabac.
Aquest molí es va construir en 1778. Va ser uns dels molins de vent més representatius i impressionants d'Holanda, i va ser reconstruït l'any 2002 després de patir un incendi el 23 d'abril de 1932.
Actualment, dins del molí hi ha un museu on s'explica com funcionaven els molins antigament.

## Referències

* ↑ "De Ondergang van den „Adriaan".". "Het nieuws van den dag voor Nederlandsch-Indië". Batavia, 1932/05/28 00:00:00, p. 17. Geraadpleegd op Delpher op 25-02-2020, http://resolver.kb.nl/resolve?urn=ddd:010229502:mpeg21:p017
# Blublu

Blublu és una localitat de São Tomé i Príncipe. Es troba al districte de Mé-Zóchi, al nord-est de l'illa de São Tomé. La seva població és de 5 (2008 est.). L'etimologia del nom potser és d'origen angolès.

## Evolució de la població

Població de Blublu (2001-2008) :
| 2001 | 2008 |
| 4 | 5 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
* ↑ Cardoso, José Maria. «Santomense, um povo de coastas viradas ao trabalho» (en portuguès). Téla Nón, 26-01-2012. [Consulta: 30 desembre 2012].
# Ministeri d'Informació i Turisme d'Espanya

El Ministeri d'Informació i Turisme fou un departament ministerial creat a Espanya durant el franquisme, encarregat de controlar la informació, la censura de premsa i de ràdio. En formaven part endemés l'administració del Turisme, indústria que va tenir una embranzida important durant aquells anys. El ministeri va deixar d'existir durant la Transició, repartit entre altres ministeris el referent a la Informació, i passant el Turisme a altres ministeris, actualment sl Ministeri d'Indústria.
El ministeri es crea per Decret-Llei de 19 de juliol de 1951, i va assumir les competències sobre mitjans de comunicació i espectacles -premsa, teatre, cinematografia i radiodifusió- que fins llavors eren atribuïdes a la Sotssecretaria d'Educació Popular, que el seu titular era Manuel Arburúa de la Miyar, mentre les de turisme havien estat atribuïdes a la Direcció general de Turisme, el director general del qual havia estat, des de la seva creació en 1938 i durant quinze anys, Luis Antonio Bolín.

## Llista de ministres

| # | Govern | Govern | Nom | Inici mandat | Fi mandat |
| 1 | Francisco Franco Bahamonde | VI | Gabriel Arias-Salgado | 18 de juliol de 1951 | 10 de juliol de 1962 |
| 1 | Francisco Franco Bahamonde | VII | Gabriel Arias-Salgado | 18 de juliol de 1951 | 10 de juliol de 1962 |
| 1 | Francisco Franco Bahamonde | VIII | Gabriel Arias-Salgado | 18 de juliol de 1951 | 10 de juliol de 1962 |
| 2 | Francisco Franco Bahamonde | IX | Manuel Fraga Iribarne | 10 de juliol de 1962 | 29 d'octubre de 1969 |
| 2 | Francisco Franco Bahamonde | X | Manuel Fraga Iribarne | 10 de juliol de 1962 | 29 d'octubre de 1969 |
| 2 | Francisco Franco Bahamonde | XI | Manuel Fraga Iribarne | 10 de juliol de 1962 | 29 d'octubre de 1969 |
| 3 | Francisco Franco Bahamonde | XII | Alfredo Sánchez Bella | 29 d'octubre de 1969 | 11 de juny de 1973 |
| 4 | Francisco Franco Bahamonde | XIII | Fernando de Liñán y Zofio | 11 de juny de 1973 | 3 de gener de 1974 |
| 5 | Francisco Franco Bahamonde | XIV | Pío Cabanillas Gallas | 3 de gener de 1974 | 11 de març de 1975 |
| 6 | Francisco Franco Bahamonde | XIV | León Herrera Esteban | 11 de març de 1975 | 12 de desembre de 1975 |
| 6 | Francisco Franco Bahamonde | XV | León Herrera Esteban | 11 de març de 1975 | 12 de desembre de 1975 |
| 7 | Joan Carles I d'Espanya | I | Adolfo Martín-Gamero y González-Posada | 12 de desembre de 1975 | 5 de juliol de 1976 |
| 8 | Joan Carles I d'Espanya | I | Andrés Reguera Guajardo | 5 de juliol de 1976 | 4 de juliol de 1977 |
| 8 | Joan Carles I d'Espanya | II | Andrés Reguera Guajardo | 5 de juliol de 1976 | 4 de juliol de 1977 |

## Referències

* ↑ Censura y recepción de Hemingway en España, La Prade, Douglas Edward. (Google Books) Consultat el 17 de febrer de 2011
* ↑ Delegación Provincial del Ministerio de Información y Turismo en Huelva Consultat el 17 de febrer de 2011
* ↑ Principales protagonistas de la Guerra Civil Española, 1936-39. Generalisimofranco.com Consultat el 17 de febrer de 2011

## Enllaços externs

* BOE
# Bernat Solé

«Bernat Solé» té aquests significats:
* Bernat Solé i Barril (Agramunt, 1975), enginyer industrial i polític català.
* Bernat Soler i Pla (Barcelona, 1973), periodista català.
# Mont Saint-Jean

«Mont Saint-Jean» té aquests significats:
* Mont-Saint-Jean (Costa d'Or)
* Mont-Saint-Jean (Aisne)
* Mont-Saint-Jean (Sarthe)
* Mont Saint-Jean (Luxemburg)
# Minivet escarlata

El minivet escarlata (Pericrocotus speciosus) és una espècie d'ocell de la família dels campefàgids (Campephagidae).

## Hàbitat i distribució

Habita els boscos de muntanya del nord-oest i est de lÍndia cap a l'est fins al sud de la Xina i, cap al sud, a través del Sud-est Asiàtic (excepte Tailàndia central) i les illes Andaman, fins Sumatra, incloent les illes adjuntes. Java, Bali, Lombok, Borneo. Filipines a Luzon, Samar, Leyte, Negros, Mindanao i Jolo.

## Taxonomia

Les diferents subespècies són sovint considerades dins el minivet flamíger (P. speciosus). Avui es considera una espècie de ple dret.

## Referències

* ↑ PC Rasmussen et JC Anderton. 2005. Birds of South Asia: the Ripley Guide. Lynx Edicions, Barcelona.
# Bobby Jones: Stroke of Genius

Bobby Jones: Stroke of Genius és una pel·lícula estatunidenca dirigida per Rowdy Herrington, estrenada el 2004. És un drama biogràfica basat en la vida de Bobby Jones, l'únic jugador en l'esport del golf de guanyar tots quatre dels campionats principals per a homes en una sola temporada (que en eixa època consistien de The Amateur Championship a Gran Bretanya, el U.S. Amateur, el The Open Championship i el U.S. Open). Aquesta pel·lícula és la primera per la qual el Royal and Ancient Golf Club de St. Andrews va donar una autorització de rodatge.

## Repartiment

* James Caviezel: Bobby Jones
* Clara Forlani: Mary Malone Jones
* Jeremy Northam: Walter Hagen
* Malcolm McDowell: O.B. Keeler
* Aidan Quinn: Harry Vardon
* Brett Rice: Big Bob Jones
* Connie Ray: Clara Jones

## Llançament
### Funcionament de la taquilla

La pel·lícula ho va fer malament a la taquilla amb una obertura de cap de setmana brut d'1,2 i 2.707.913 milions de dòlars en general, contra un cost de producció de 20 milions de $.

## Referències

* ↑ «Golf Channel sues local film company for $300K». , 04-04-2005.
* ↑ Bobby Jones: Stroke of Genius a Box Office Mojo (anglès)
# Miquel Montoro Fons

Miquel Montoro Fons (Sant Llorenç des Cardassar, 7 de febrer de 2006) és un youtuber i instagramer mallorquí, també col·laborador del programa Uep! Com anam? d'IB3 Televisió. Principalment es dedica a la divulgació de coneixements relacionats amb el món rural que grava a una petita finca a Sant Llorenç des Cardassar. A principis del 2020, compta amb més de 10 milions de visualitzacions a YouTube i més de 730.000 seguidors a Instagram.
Tan sols sis mesos després de crear el seu canal a Youtube, Miquel Montoro es va fer conegut gràcies al vídeo viral «Ses teronjes», que a principis de 2020 acumula més de dos milions dos-centes mil visualitzacions. El maig del 2017 estrenà un videoclip musical amb Lo Pau de Ponts al canal de televisió balear IB3.
A finals de 2019, Miquel Montoro va tornar a esdevenir viral a causa d'un vídeo d'Instagram -que fins al moment no havia tingut cap repercussió-, on pronuncia la frase «Hòstia, pilotes! Que en són de bones, m'encanten!». Aquest cop el vídeo viral es va estendre més enllà dels Països Catalans gràcies en gran part a la promoció que en van fer famosos youtubers amb un públic castellanoparlant com The Grefg i ElRubius. Això va provocar que a principis del 2020 fos convidat a diversos programes televisius i de ràdio de l'Estat espanyol.

## Referències

* ↑ «Naixements». Revista Bellpuig, 745, 07-04-2006.
* ↑ «Miquel Montoro: «Me gusta aún más la ‘porcella’ que las ‘pilotes'»» (en castellà), 23-01-2020. [Consulta: 1r febrer 2020].
* 1 2 «Miquel Montoro continua cultivant el seu èxit amb un anunci de Leche Pascual». Ara Balears, 20-09-2018. [Consulta: 11 gener 2020].
* ↑ «Uep! Com anam? | Mascares de dimonis, anirem a matances a Artà i farem espinegada de llom - Capitol - 438». IB3, 09-01-2020. [Consulta: 11 gener 2020].
* ↑ Julià, Jordi. «Pagesos i ‘youtubers' aprofitar internet per conèixer el món rural». Diari de Tarragona, 06-06-2018. [Consulta: 11 gener 2020].
* 1 2 TV3. «L'èxit de Miquel Montoro, el "youtuber" mallorquí que "ho està petant" a les xarxes». CCMA, 28-06-2018. [Consulta: 11 gener 2020].
* 1 2 «Miquel, el exitoso payés youtuber de 12 años que sufrió bullying» (en castellà). La Vanguardia, 03-06-2018. [Consulta: 11 gener 2020].
* ↑ «Lo Pau de Ponts i el nen de les taronges, dos astres de YouTube que uneixen forces». CCMA - TV3, 14-06-2018. [Consulta: 11 gener 2020].
* ↑ «Qui és Miquel Montoro, el ‘youtuber’ adolescent que parla sobre la seva vida al camp». El País, 05-02-2020. [Consulta: 21 abril 2020].
* 1 2 «Miquel Montoro: "Tot s'aturarà. Jo vull tornar a l'escola"». Catalunya Ràdio. [Consulta: 2 febrer 2020].

## Enllaços externs

* Miquel Montoro: infancia y resistencia, per Antoni Aguiló, Público, 9/2/2020 (castellà)
# Miquel Moragas i Font

Miquel Moragas i Font (Premià de Mar, 1874 - Argentona, 7 d'octubre de 1936) fou alcalde de Premià de Mar del 1926 al 1930, mort assassinat durant la guerra civil espanyola.
Natural de Premià de Mar, era vidu amb dues filles, alcalde de Premià durant la Dictadura de Primo de Rivera del 1926 al 1930, persona de dretes, principal accionista de la fabrica Casa Roura Indústries i Fundicions SA. També era pràctic del port de Barcelona i capità de la marina mercant.
Al esclatar la guerra civil algú li aconsellà de marxar en un dels vapors als que havia de pujar pel seu ofici de pràctic del port; però ell no va creure mai que la seva trajectòria humana pogués crear-li enemics a Premià, perquè fins i tot havia donat als treballadors de la foneria la seva participació en quantitat important, això sense comptar el que havia fet en l'administració municipal.
Segons la Causa General, a la referència “Estado Número 3, Miquel Moragas vivia a Barcelona”, si bé també tenia casa al poble. Va ser detingut a la ciutat de Barcelona pel Comitè Revolucionari de Guerra i traslladat a Premià de Mar, a Can Mayolas (seu del Comitè de Defensa local). Allí va rebre molts turments i a altes hores de la nit del 7 d'octubre de 1936 va ser traslladat en cotxe al Coll de Parpers (Argentona), on l'assassinaren, després ruixaren el cadàver amb gasolina i el cremaren.
L'endemà va ser trobat pels seus familiars a una cuneta de la carretera i traslladat a Òrrius (Maresme). Sembla que el comitè de l'empresa Roura s'oposà al seu assassinat; però, malauradament, tres persones relacionades amb el Comitè Local de Defensa van pugnar per la seva mort. La seva defunció consta al registre 3 civil de La Roca (Vallès Oriental). Durant la postguerra Premià de Mar li dedicà una font a la Plaça Nova i ara té un carrer dedicat al nucli antic del poble de Premià de Mar.

## Referències

* ↑ Martín Pay, Xavier. Sant Cristòfol de Premià de Mar, una parròquia amb història.. Premià de Mar: Editorial Uno, 2018, p. 416 [Consulta: 19 juny 2019].
* ↑ de Premià, Historia. «Alcaldes de Premià deMar». [Consulta: 19 juny 2019].
* ↑ Amat i Teixidó, Jordi. Premià de Mar, 1931-1945.... Premià de Mar: El Clavell, 2001, p. 397 [Consulta: 19 juny 2019].
* ↑ «En recuerdo de todas las victimas». [Consulta: 20 juny 2019].
* 1 2 Premià de Mar, Patrimoni. «Morts en la Guerra Civil». [Consulta: 19 juny 2019].
# Ministeri d'Educació i Ciència de Lituània

El Ministeri d'Educació i Ciència de Lituània (en lituà: Lietuvos Respublikos švietimo ir mokslo ministerija) és un departament del Govern de la República de Lituània. Les seves operacions són autoritzades per la Constitució de Lituània, decrets emesos pel President i el Primer Ministre, i les lleis aprovades pel Seimas (Parlament). La seva missió és la de processar les funcions d'administració de l'Estat i fer realitat la seva política en matèria d'educació, ciència i estudis diversos. L'actual cap del Ministeri és Dainius Pavalkis.

## Llista de ministres
### Ministres d'Educació

* Jonas Yčas (TPP) 11 de novembre de 1918 - 26 de desembre 1918.
* Mykolas Biržiška (LSDP) 26 de desembre de 1918 - 5 de març de 1919.
* Jonas Yčas (TPP) 12 de març de 1919 - 12 d'abril de 1919.
* Juozas Tūbelis (LTS) 12 d'abril de 1919 - 15 de juny de 1920
* Kazys Bizauskas (LKDP) 19 de juny de 192O - 18 de gener de 1922.
* Petras Juodakis (independent) 2 de febrer de 1922 - 28 de juny de 1923
* Leonas Bistras (LKDP) 29 de juny de 1923 - 27 de gener de 1925.
* Kazys Jokantas (LKDP) 4 de febrer de 1925 - 31 de maig de 1926.
* Vincas Čepinskis (LSDP) 15 de juny de 1926 - 17 de desembre de 1926.
* Leonas Bistras (LKDP) 17 de desembre de 1926 - 19 de setembre de 1929.
* Konstantinas Šakenis (LTS 23 de setembre de 1929 - 8 de juny de 1934.
* Juozas Tonkūnas (independent) 12 de juny de 1934 - 27 de març de 1939.
* Leonas Bistras (LKDP) 28 de març de 1939 - 21 de novembre de 1939.
* Kazys Jokantas (LKDP) 21 de novembre de 1939 - 15 de juny de 1940.

### Ministres de Cultura i Educació

* Darius Kuolys (indepedent) 17 de març de 1990 fins al 26 de novembre de 1992.
* Dainius Trinkunas (indepedent) 12 de desembre de 1992 fins al 9 de juny de 1994.

### Ministres d'Educació i Ciència

* Vladislavas Domarkas (indepedent) 9 de juny de 1994 - 19 de novembre de 1996.
* Zigmas Zinkevičius (indepedent) 4 de desembre de 1996 - 1 de maig de 1998.
* Kornelijus Platelis (indepedent) 1 de maig de 1998 - 9 de novembre de 2000.
* Algirdas Monkevičius (SL) 27 d'octubre de 2000 - 15 de desembre de 2004.
* Remigijus Motuzas (LSDP 29 de novembre de 2004 - 1 de juny de 2006.
* Roma Žakaitienė (LSDP 18 de juliol de 2006 - 27 de maig de 2008.
* Algirdas Monkevičius (SL) 27 de maig de 2008 - 28 de novembre de 2008.
* Gintaras Steponavičius (LS) 28 de novembre de 2008 - 13 de desembre de 2012.
* Dainius Pavalkis (DP) 13 de desembre de 2012 – present

## Vegeu també

* Govern de Lituània

## Referències

* ↑ «Ministry of Education and Science of the Republic of Lithuania» (en anglès). [Consulta: 28 octubre 2013].
* ↑ «Biografia Dainius Pavalkis». Ministeri d'Educació i Ciència de Lituània. [Consulta: 28 octubre 2013].
# E773

La ruta europea E773 és una carretera que forma part de la Xarxa de carreteres europees. Comença a Popovica (Bulgària) i finalitza a Burgàs (Bulgària). Té una longitud de 230 km. Té una orientació d'oest a est.